טיוטת הוראות הפיקוח על עסקי ביטוח (תנאי חוזה לביטוח רכב פרטי) (תיקון), התש"פ-2020
בתוקף סמכותי לפי סעיפים 38 ו-39 לחוק הפיקוח על שירותים פיננסיים (ביטוח), התשמ"א-1981[footnoteRef:2] (להלן – החוק), ואחרי התייעצות עם הוועדה המייעצת, אני מורה לאמור: [2:  ס"ח התשמ"א, עמ' 208; ס"ח התשע"ט עמ' 160.] 

	תיקון השם
	1. 
	בתקנות הפיקוח על עסקי ביטוח (תנאי חוזה לביטוח רכב פרטי), תשמ"ו-1986[footnoteRef:3], בשם התקנות, במקום "תקנות" יבוא "הוראות". [3:  ק"ת התשמ"ו, עמ' 1469; ק"ת התשע"ב, עמ' 990.] 


	החלפת מונחים
	2. 
	[bookmark: _GoBack]בהוראות הפיקוח על עסקי ביטוח (תנאי חוזה לביטוח רכב פרטי), תשמ"ו-1986, (להלן - ההוראות העיקריות), בכל מקום, למעט בסעיף 8 להוראות העיקריות, במקום "תקנה" יבוא "סעיף", במקום "בתקנה" יבוא "בסעיף", למעט בסעיף 8 לתוספת להוראות העיקריות, במקום "תקנות" יבוא "הוראות", במקום "תקנת משנה" יבוא "סעיף קטן" ובמקום "המפקח" יבוא "הממונה", ושינויי הצורה הדקדוקיים המחויבים ייעשו לפי זה.

	תיקון סעיף 3א
	3. 
	בסעיף 3א להוראות העיקריות, בסעיף קטן (א) - 

	
	
	
	(1) בפרט (1), הסיפה המתחילה במילה "בהתאם", תימחק. 

	
	
	
	(2) בפרט (2), הסיפה המתחילה במילה "במסגרת", תימחק.

	הוספת סעיף 3ו
	4. 
	אחרי סעיף 3ה להוראות העיקריות יבוא:

	
	
	"ערך רכב באבדן
	3ו.
	(1) תשלום ערך הרכב באבדן כאמור בסעיף 6 לפוליסה התקנית יהיה בהתאם למלוא ערך הרכב על פי המחירון (להלן - שווי רכב בסיסי), זולת אם בחר המבוטח, בחתימתו על נספח נפרד לטופס הצעת הביטוח (להלן - נספח שווי רכב) בשיעור שונה משווי ערך רכב על פי המחירון כפי שהציע לו המבטח והדבר צוין גם במפרט הפוליסה, בכפוף לכללים הבאים:

	
	
	
	
	
	
	(1) שיעור שונה משווי ערך רכב על פי המחירון לא יפחת מהשיעור הנמוך ביותר שיקבע הממונה;

	
	
	
	
	
	
	(2) כנגד הפחתת שיעור שווי ערך הרכב על פי המחירון יקבל המבוטח הנחה מתאימה בדמי הביטוח המקובלים אצל המבטח, בנוסף להנחות מקובלות אחרות, בהתאמה לרמות השונות של שיעורי שווי ערך רכב שהמבטח יציע למבוטח, כפי שאישר הממונה.

	
	
	
	
	
	(2) לא חתם המבוטח על נספח שווי רכב, יחול שווי רכב בסיסי על נזק של אבדן, ואולם המבוטח יהיה רשאי לשנות את שיעור שווי הרכב הבסיסי, למפרע מיום תחילת תקופת הביטוח, אם יודיע על כך למבטח תוך 30 ימים מקבלת המפרט שבו שיעור שווי הרכב הבסיסי; הודיע המבוטח על שינוי כאמור יחולו דמי הביטוח בהתאמה מתחילת תקופת הביטוח.".

	תיקון התוספת
	5. 
	בתוספת להוראות העיקריות - 

	
	
	
	(1) בסעיף 1, אחרי "שבו" יבוא "למערכות בטיחות מתקדמות שהותקנו בו".

	
	
	
	(2) בסעיף 6 - 

	
	
	
	
	(1) בסעיף קטן (א), אחרי "דומים" יבוא "אלא אם חתם המבוטח על נספח שווי רכב ".

	
	
	
	
	(2) בסעיף קטן (ג), במקום "או החליפו ברכב מסוג ואיכות דומים " יבוא "החליפו ברכב מסוג ואיכות דומים על פי בחירתו, או שילם למבוטח בהתאם לסעיף 3ו'".

	
	
	
	(3) בסעיף  16 - 

	
	
	
	
	(1) במקום "24" יבוא "120";

	
	
	
	
	(2) בסיפה יבוא "למעט החלטה שניתנה מכוח חוק ההוצאה לפועל, התשכ"ז-1967[footnoteRef:4], ותקנות שהוצאו מכוחו ופקיעת תוקפו של רישיון מחמת אי תשלום אגרה ". [4:  ס"ח התשכ"ז, עמ' 116; ס"ח התשע"ט, עמ' 220.] 


	
	
	
	(4) בסעיף 19, בסעיף קטן (ב)(5) אחרי "האחרונות" יבוא "ובגינם הוגשה תביעה כהגדרתה בסעיף 31א(ג)".

	
	
	
	(5) בסעיף 26 - 

	
	
	
	
	(1) במקום סעיף קטן (א) יבוא:

	
	
	
	
	
	"(א) המבוטח רשאי לבטל את הביטוח בכל עת לפני תום תקופת הביטוח, לפי שיקול דעתו; הביטוח יתבטל במועד שבו נמסרה על כך הודעה למבטח או במועד מאוחר יותר בהתאם לבקשת המבוטח; במקרה כזה יחזיר המבטח למבוטח בהקדם, ולא יאוחר מ-14 ימים מהמועד שבו נכנס הביטול לתוקף, את החלק היחסי מדמי הביטוח ששולמו בעד התקופה שלאחר מועד כניסת הביטול לתוקף; החלק היחסי כאמור יחושב על ידי הכפלת דמי הביטוח שגבה המבטח ביחס שבין מספר הימים שנותרו, במועד הביטול, עד תום תקופת הביטוח המקורית, לבין מספר הימים הנכללים בתקופת הביטוח המקורית (להלן – החלק היחסי).

	
	
	
	
	(2) סעיף קטן (ב), יימחק.

	
	
	
	(6) בסעיף 31א -

	
	
	
	
	(1) בכותרת, במקום "תביעות" יבוא "עבר ביטוחי".

	
	
	
	
	(2) בסעיף קטן (א), במקום "דוח תביעות" ו-"בדוח התביעות" יבוא "דוח עבר ביטוחי", אחרי "שנת ביטוח" יבוא "רק בגין הרכב המבוטח", אחרי "שלישי" יבוא "סוג הסיכון המכוסה בגינו הוגשה תביעת הביטוח", אחרי "בשל התביעה" יבוא "וכן את שיעור הפיצוי או השיפוי שהתקבל (להלן – שיעור השיבוב)".

	
	
	
	
	(3) בסעיף (ג), אחרי "תביעה" יבוא "תביעה ששולמו בגינה תגמולי" ובמקום "35%" יבוא "100%".

	
	
	
	
	(4) אחרי סעיף קטן (ג) יבוא:

	
	
	
	
	
	"(ד) על אף האמור בסעיף קטן (ג), לא תיכלל בדוח עבר ביטוחי תביעה בגינה שיעור השיבוב הוא 75% ומעלה; קיבל המבטח שיבוב בשיעור כאמור לאחר שליחת דוח עבר ביטוחי, ישלח המבטח דוח מתקן מיד עם קבלת השיבוב.".



משה ברקת
הממונה על שוק ההון, ביטוח וחיסכון
דברי הסבר
כללי
בשנים האחרונות חלו תמורות רבות בעולם הרכב אשר הביאו לצורך בבחינת עדכניות האמור בתקנות הפיקוח על עסקי ביטוח (תנאי חוזה לביטוח רכב פרטי), תשמ"ו-1986. 
לאחר בחינת התקנות והתוספת הראשונה לתקנות (להלן – הפוליסה התקנית) מוצע לערוך את התיקונים הבאים:
1. תיקוני נוסח הנדרשים מהוראות חוק הפיקוח על שירותים פיננסיים (תיקוני חקיקה), התשע"ו-2016;
2. קביעת הוראות לעניין הודעת המבוטח על השבתה של הרכב אשר במסגרתה יוכל ליהנות מהפחתת דמי הביטוח בתמורה להפחתת היקף הכיסוי הביטוחי;
3. עדכון הפוליסה התקנית לאור ביטול תקנה 172א לתקנות התעבורה, תשכ"א-1961 (להלן –תקנות התעבורה); 
4. עדכונים והתאמות בפוליסה לאביזרים ולמכלולים הקיימים ברכבים מודרניים;
5. עדכון ההוראות הנוגעות להחזר לו יהיה זכאי המבוטח בעת ביטול הפוליסה;
6. הוספת נתונים לדוח עבר ביטוחי של המבוטח ועדכון הדוח בהתאם לשימוש שנעשה בו בפועל.

לסעיף  1 
במסגרת תיקון 32 לחוק הפיקוח על שירותים פיננסיים מוסדרים (ביטוח), התשמ"א-1981 (להלן - החוק), הועברו הסמכויות לפי סעיף 38 לחוק משר האוצר לממונה. מוצע לשנות את שם התקנות כך שמעתה יקראו הוראות, בהתאם ללשון סעיף 38 לחוק.

לסעיף  2
בהתאם לתיקון הנעשה בהתאם ללשון סעיף 38 לחוק, מוצע לבצע את תיקוני נוסח המחוייבים משינוי זה. 

לסעיף 3
על מנת לעודד תחרות בענף מחירוני הרכב ועל מנת לייצר שפה אחידה בין הגורמים הרלוונטיים בענף הרכב, מוצע לחייב את חברות הביטוח להתאים את מערכות המידע שלהן ואת המחירונים שבהם הן משתמשות לקובץ קודי הדגם המפורסם על ידי משרד התחבורה.

לסעיף 5 ולסעיף 6 לתוספת
מוצע לאפשר למבוטחים, בדומה לאפשרות הקיימת להגדלת ההשתתפות העצמית במקרה של ירידת ערך, לבחור לבטח את הרכב למקרה של אבדן גמור בשווי מופחת שייקבע בהתאם לשיעור שיבחר המבוטח ואושר למבטח, זאת בתמורה להנחה מתאימה בדמי הביטוח. מטרת השינוי היא לאפשר לחברות הביטוח להציע מסלולי ביטוח מיוחדים לציבור על מנת להגביר את התחרות בענף ולאפשר למבוטחים לבחור בין מוצרים שונים בהתאם לרמת הסיכון הנבחרת על ידי המבוטח. 

לסעיף 6
לסעיף 1 לתוספת
בשנים האחרונות הוכנסו לרכבים מערכות בטיחות מתקדמות אשר במקרים מסויימים נהנות מסבסוד המדינה בעת התקנתן ברכבים, אך אינן חלק אינטגרלי ממפרט היבואן. לאור העובדה כי התקנת מערכות אלה הפכה לנפוצה וכן לאור העובדה כי חל שימוש בקיומן של מערכות אלה בעת תמחור הסיכון המבוטח, מוצע להגדיר כי המבוטח יהיה זכאי לפיצוי גם בעבור שווי המערכות הללו במקרה שניזוקו אגב מקרה ביטוח.

לסעיף 16 לתוספת
סעיף 7(3) לחוק הפיצויים לנפגעי תאונות דרכים, תשל"ה-1975, קובע כי מי שנהג ברכב כשאין לו רישיון לנהוג בו אינו זכאי לפיצוי מכוח החוק, למעט מי שרישיונו פקע מחמת אי תשלום אגרה או מגבלה שהוטלה לפי חוק הוצאה לפועל, התשכ"ז-1967 (להלן – חוק הוצאה לפועל). ביום 22 בפברואר 2017 פורסמו תקנות התעבורה (תיקון מס' 5), התשע"ז-2017, במסגרתן בוטלה תקנה 172א לתקנות התעבורה, אשר קבעה כי בעל רישיון נהיגה שהרישיון שלו לא היה בתוקף במשך למעלה משנה, יידרש לצורך חידוש הרישיון לעמוד בכל הבחינות ובבדיקות כאילו היה מבקש רישיון נהיגה לראשונה. כן בוטל נוהל משרד התחבורה ליישום התקנה, שקבע, בין היתר, כי מי שאינו נהג חדש ורישיונו פקע מחמת אי תשלום אגרה או מחמת מגבלה לפי חוק הוצאה לפועל, לתקופה של עד 24 חודשים, יהיה זכאי לחדש את רישיונו מבלי לעמוד במבחנים כלשהם. ביום 17 בספטמבר 2017 קבע משרד התחבורה נוהל חדש (להלן – הנוהל החדש) בו נקבע, בין היתר, כי במידה ורישיון הנהיגה של הנהג פקע לתקופה שאינה עולה על 10 שנים, הנהג לא יחויב במבחנים כתנאי לחידוש רישיונו. 
בהתאם לביטול תקנה 172א לתקנות התעבורה ולנוהל החדש, מוצע לקבוע כי מבטח לא יהיה פטור מחובתו לפי הפוליסה אם הנהג ברכב היה בעל רישיון נהיגה בתוקף לנהיגה בכלי רכב מהסוג המבוטח, במועד כלשהוא במשך 10 השנים שקדמו למועד קרות תאונת הדרכים ובלבד שבמועד קרות מקרה הביטוח לא היה פסול מלקבל או להחזיק רישיון נהיגה כאמור למעט מקרים בהם הפסילה היא תוצאה של החלטה שניתנה מכוח חוק ההוצאה לפועל, התשכ"ז-1967 או שפקיעת תוקפו של רישיון נבעה  מחמת אי תשלום אגרה – במקרים אלו הביטוח יעמוד בתוקפו.
לסעיף 19 לתוספת
מוצע להבהיר כי נזקים לרכב המבוטח או לצד שלישי בגינם לא הוגשה תביעה לתגמולי ביטוח לא ייכללו במידע המהותי אותו חייב להעביר מבוטח לידי חברת ביטוח וזאת על מנת להימנע ממצב של שלילת תגמולי ביטוח במקרים של נזקים בגינם לא הוגשה תביעה.

לסעיף 26 לתוספת
מוצע לתקן את מנגנון ההחזר בגין ביטול פוליסה כך שהחזר כאמור יהיה החלק היחסי מדמי הביטוח ששולמו בעבור התקופה שנותרה עד לתום תקופת הביטוח המקורית. זאת במטרה לפשט את הליך ביטול הפוליסה, להקל על ניוד מבוטחים ולהגביר את התחרות בשוק. 

לסעיף 31א לתוספת
מוצע לקבוע כי דוח עבר ביטוחי יכלול גם מידע הנוגע לסוג הסיכון בגינו הוגשה תביעה. מטרתה של הוראה זו היא כפולה: כדי שהמבטח הנוכחי לא יחשיב תביעה מסוימת בעת התמחור והחיתום של המבוטח וכדי להימנע מהצורך בהצגת אישורים ממבטח קודם לגבי סוג הנזק במקרים שונים, כגון נזקי טבע או גניבה.
עוד מוצע להוסיף מידע לגבי שיעור השיבוב שקיבל המבטח ולקבוע אמת מידה בעניין הכללת תביעה בגינה לא אשם המבוטח בעברו הביטוחי. זאת על מנת למנוע מצב שבו דוח עבר ביטוחי כולל גם תביעות שאינן באשמת המבוטח. 

